|  |
| --- |
| ODRŽAN REGIONALNI SUSRET MREŽA ŠKOLA BEZ NASILJA PRIMORSKO-GORANSKE I ISTARSKE ŽUPANIJE |
| [**I virtualni svijet traži odgovorno ponašanje**](http://novine.novilist.hr/Default.asp?WCI=Rubrike&WCU=285A28602863285A2863285A285828592859286328962889289228632863285D285C285A285B285B286128632863286328592863J) |
| Sedamdeset posto anketiranih učenika opatijske osnovne škole tvrdi da njihovi roditelji znaju što rade za računalom, a sedam posto učenika osjeća nelagodu zbog prijetnji na chatu i provala na Facebook profilu – rezultati su ankete provedene na 236 učenika škole |
|  |
| [[Ana Kola, Katja Knežević, Ivan Tancabel i Luka Nalis](javascript:openWindow('aspx/showimage.aspx?id=542339',400,418,'');)](javascript:openWindow('aspx/showimage.aspx?id=542339',400,418,'');)**P**revencija elektroničkog nasilja« naziv je regionalnog susreta Mreža škola bez nasilja Primorsko-goranske i Istarske županije što se proteklog petka održao u opatijskoj Osnovnoj školi »Rikard Katalinić Jeretov«. U sklopu susreta održana su predavanja na temu društvenih mreža i mogućnostima zaštite, o rezultatima ankete provedenoj u školi na temu »Za siguran internet«, ali i o zakonskim okvirima postupanja državnog odvjetništva u predmetima vršnjačkog nasilja.      Zasigurno najinteresantnije podatke vlastitog istraživanja predstavili su učenici opatijske škole i članovi Dječjeg gradskog vijeća. Dječji gradonačelnik Opatije Luka Nalis i Ivan Tancabel iz Dječjeg gradskog vijeća iznesli su rezultate ankete provedene među 236 učenika petih, šestih, sedmih i osmih razreda opatijske škole. Prema dobivenim podacima čak 128 anketiranih učenika u svojoj sobi ima računalo. Njih 109 dnevno provode na računalu jedan do dva sata, njih 71 manje od sata, a njih 44 više od dva sata. Čak 97 posto njih ima pristup internetu i na njemu provedu veliki   |  | | --- | | **Skrivanje identiteta** – O sigurnosti na internetu, mogućnostima zaštite, prednostima i nedostacima govorila je i profesorica informatike Dragica Rade. Istaknula je kako je jedno Carnet istraživanje u osnovnoj školi pokazalo kako djeca prilikom izlaska na internet prvo posjećuju Facebook i na njemu provode najviše vremena. – To pokazuje da je Facebook među učenicima postao sinonim za internet – rekla je Rade te kao glavne probleme istaknula mnoštvo štetnih sadržaja i zlonamjernih korisnika, te mogućnost lakog skrivanja identiteta što otežava pronalazak počinitelja. |   dio vremena dok su na računalu. Sedamdeset posto učenika tvrdi da njihovi roditelji znaju što rade za računalom, a sedam posto učenika osjeća nelagodu zbog prijetnji na chatu, provala na Facebook profilu. Čak 87 posto anketiranih učenika ima otvoren profil na Facebooku i 58,6 posto njih izlazi svakodnevno na tu društvenu mrežu. Dvadeset i osam posto učenika članovi su Facebook skupina koji su mrzitelji nekoga ili nečega. Šezdeset i sedam posto učenika poznaje sve prijatelje na Facebooku, a prijetnje preko Facebooka dobilo je njih osam posto.      – Još uvijek većini učenika stvarna su druženja draža od virtualnih, a kao opasnosti interneta i društvenih mreža ističu pedofiliju, viruse, verbalno zlostavljanje, krađe identiteta i neprimjerene sadržaje. Zaključak dobivenih rezultata iz ankete je taj da moramo raditi na osvješćivanju odgovornog ponašanja među našim vršnjacima, kako bi se takvi principi poštovali i u virtualnom svijetu, odnosno kako bi se odgovornije ponašali i na internetu – objasnio je učenik sedmog razreda opatijske osnovne škole i član Dječjeg gradskog vijeća Opatije Ivan Tancabel.      Na temu kako se zaštititi na Facebooku pred dvadesetak predstavnika škola Istarske i Primorsko-goranske županije na susretu Mreža škola bez nasilja govorio je i Saša Bačić, stručni suradnik škole – informatičar. Istaknuo je deset osnovnih načina zaštite na Facebooku među kojima je možda najbitnije zaštititi informacije o privatnosti, adresu, telefon ili zaštititi dijeljenje preko svojih slika.      – Edukaciju, svjesnost i osnovne principe komunikacije iz dnevnog života treba primjenjivati i na mreži. Osim toga važna je i kontrola pristupa računalima. Danas postoje programi kojima je moguće s jednog računala kontrolirati što se radi na drugom. Znači nepotrebno je da roditelji premještaju kompjutor u dnevni boravak kako bi dijete imali na oku. Možete mu računalo staviti i u sobu, te programima za udaljeni pristup kontrolirati što dijete radi – zaključio je Bačić.  **Marina KIRIGIN** |